CEN บวก 8% ลุ้นผลงานปีนี้โตแรง! 6 เดือนกำไรแตะ 304.15 ลบ. แถมหุ้นต่ำบุ๊ก
CEN บวก 8% โดย ณ เวลา 10.57 น. อยู่ที่ระดับ 2.48 บาท บวก 0.18 บาท ลุ้นผลงานปีนี้โตแรง! 6 เดือนกำไรแตะ 304.15 ลบ. แถมหุ้นต่ำบุ๊ก
CEN บวก 8% โดย ณ เวลา 10.57 น. อยู่ที่ระดับ 2.48 บาท บวก 0.18 บาท ลุ้นผลงานปีนี้โตแรง! 6 เดือนกำไรแตะ 304.15 ลบ. แถมหุ้นต่ำบุ๊ก
31 ส.ค. 2564

ผู้สื่อข่าวรายงานว่า วันนี้(31ส.ค.64) บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)  หรือ CEN ณ เวลา 10.57 น. อยู่ที่ระดับ 2.48 บาท บวก 0.18 บาท หรือ 7.83% ด้วยมูลค่าซื้อขาย 85.31 ล้านบาท

คาดเก็งกำไรผลงานปีนี้โตเด่นหลัง 6 เดือน 2564 กำไรแตะ 304.15 ล้านบาท สูงกว่าทั้งปี 2563 อยู่ที่ 5.84 ล้านบาท และราคาหุ้นต่ำกว่ามูลค่าหุ้นทางบัญชีที่ระดับ 2.60 บาท
อนึ่งบมจ.แคปปิทอล เอ็นจิเนียริ่ง เน็ตเวิร์ค (CEN) รายงานผลประกอบการไตรมาส 2/64 มีกำไรของกลุ่มบริษัทรวม 119.87 ล้านบาท โดยแบ่งเป็นกำไรส่วนที่เป็นของบริษัทใหญ่ 78.51 ล้านบาท และในรอบ 6 เดือนมีกำไรสุทธิของกลุ่มบริษัทรวม 368.74 ล้านบาท โดยแบ่งเป็นกำไรส่วนที่เป็นของบริษัทใหญ่ 304.15 ล้านบาท ซึ่งเติบโต 845% จากช่วงเดียวกันของปีก่อนที่มีกำไร 32.17 ล้านบาท
ปัจจุบัน CEN เป็น Holding Company ลงทุนในบริษัทย่อย ที่ดำเนินธุรกิจด้านไฟฟ้าและเทเลคอม ธุรกิจลวดเหล็กแรงดึงสูง และธุรกิจโรงไฟฟ้า โดยกำไรสุทธิจากผลการดำเนินงานที่เพิ่มขึ้น เป็นผลจากการปรับโครงสร้างธุรกิจของ บมจ.สกาย ทาวเวอร์ (STOWER) และได้ขยายฐานธุรกิจไปยังประเทศฟิลิปปินส์ เพื่อดำเนินธุรกิจสถานีโทรคมนาคมให้เช่า ซึ่งในไตรมาส 2/64 STOWER มีกำไรสุทธิ 42.80 ล้านบาท จากความสำเร็จในการปรับโครงสร้างธุรกิจในช่วงที่ผ่านมา
นอกจากนี้ CEN ยังมีธุรกิจลวดเหล็กแรงดึงสูง บมจ.ระยองไวร์ (RWI) ซึ่งใช้ในการก่อสร้างโครงสร้างพื้นฐานของประเทศ ที่ได้รับผลดีจากราคาเหล็กในตลาดโลกที่เพิ่มสูงขึ้น ทำให้ในไตรมาส 2/64 RWI มีกำไรสุทธิ 56.24 ล้านบาท